Številka: 477-216/2019/9

Datum: 30. 11. 2020

Republika Slovenija, Ministrstvo za javno upravo, Tržaška cesta 21, Ljubljana, skladno z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO NEPREMIČNIN V K.O. DRAGOVIČ**

**1. Naziv in sedež organizatorja prodaje**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet prodaje**

Predmet prodaje so naslednje nepremičnine:

|  |  |  |  |
| --- | --- | --- | --- |
| ID ZNAK | izmera po GURS (do celote) | dejanska raba | delež v lasti RS |
| parcela 359 \*23/1 | 97 m2 | nepozidano stavbno zemljišče | 1/2 |
| parcela 359 280/2 | 209 m2 | nepozidano stavbno zemljišče | 1/1 |
| parcela 359 281/1 | 321 m2 | nepozidano stavbno zemljišče, kmetijsko zemljišče | 1/1 |

Nepremičnine se nahajajo v Občini Juršinci, v naselju Dragovič. Dostop do njih je urejen z asfaltne ceste.

Nepremičnini s parc. št. \*23/1 in 280/2, obe k.o. 359 - Dragovič predstavljata nepozidani stavbni zemljišči. Solastniški delež solastnika na nepremičnini s parc. št. \*23/1 k.o. 359 - Dragovič **NI predmet prodaje**. Solastnik ima na podlagi tretjega odstavka 66. člena Stvarno pravnega zakonika (Uradni list RS, št. 87/02, 91/13 in 23/20) predkupno pravico.

Nepremičnina s parc. št. 281/1 je po namenski rabi v pretežnem delu stavbno zemljišče, preostali manjši del predstavlja kmetijsko zemljišče, zaradi česar je potrebno za veljavnost pravnega posla izpeljati še postopek za prodajo po določilih Zakona o kmetijskih zemljiščih (Uradni list RS, št. 71/11 - UPB in nasl.).

ZK stanje nepremičnin je urejeno. **Deleži nepremičnin v lasti RS se prodajajo skupaj, kot celota.**

**3. Vrsta pravnega posla in sklenitev pogodbe**

Prodaja nepremičnin po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku lahko organizator odstopi od sklenitve posla.

**4. Najnižja ponudbena cena**

Ponudbena cena za nepremičnini z ID znakom: parcela 359 280/2 in z ID znakom: parcela 359 281/1, obe do celote, ter nepremičnine z ID znakom: parcela 359 \*23/1, v deležu do 1/2, ki se prodajajo kot celota, **mora biti najmanj 4.569,00 EUR.**

Najugodnejši ponudnik na ponujeno ceno plača še davek, in sicer:

- 2% davek na promet z nepremičninami za kmetijski del ter 22% DDV za stavbni del nepremičnine s parc. št. 281/1 k.o. 359 - Dragovič, ki je ovrednotena na 2.315,87 EUR,

- 22% DDV za nepremičnino s parc. št. \*23/1 k.o. 359 - Dragovič, ki je ovrednotena na 424,38 EUR ter

- 22% DDV za nepremičnino s parc. št. 280/2 k.o. 359 - Dragovič, ki je ovrednotena na 1.828,75 EUR.

Ponudba se odda na obrazcu z vsebino iz priloge 1 te objave.

**5. Način in rok plačila kupnine**

Kupnina se plača v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

**6. Sklenitev pogodbe**

V kolikor bo v roku prispelo več ponudb, se bodo organizirala dodatna pogajanja o ceni in o drugih pogojih pravnega posla.

Pogodba bo sklenjena s tistim ponudnikom, ki bo ponudil najvišjo odkupno ceno, pod pogojem, da solastnik ne bo uveljavljal predkupne pravice.

Cene in drugi elementi ponudbe, ponujeni na pogajanjih, so zavezujoči.

Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremičnine bodo prodane po načelu videno - kupljeno, zato morebitne reklamacije po sklenitvi prodajne pogodbe ne bodo upoštevane. Prodajalec ne jamči za izmero površine, niti za njen namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

**7. Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

Ponudnik mora **najkasneje do 23. 12. 2020** s priporočeno pošiljko na naslov: Ministrstvo za javno upravo, Tržaška cesta 21, Ljubljana, z nazivom zadeve »ponudba v zadevi 477-216/2019 – NE ODPIRAJ« poslati:

1. izpolnjen in lastnoročno podpisan obrazec, ki je priloga 1 te objave ter
2. kopijo osebnega dokumenta (potni list ali osebno izkaznico) – velja za fizične osebe in s.p.-je.

Šteje se, da je prijava pravočasna, če je oddana na pošto priporočeno, in prispe na naslov organizatorja najkasneje do **23. 12. 2020 do 15:00 ure**. **Ponudbe, predložene po izteku roka, bodo izločene iz postopka**.

Odpiranje ponudb NE BO javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.

**8. Ogled**

Za dodatne informacije v zvezi s predmetom prodaje se obrnite na Vesno Kanjir, telefon 01 478 78 62, e-pošta: vesna.kanjir@gov.si.

**9. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**10 . Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

|  |  |
| --- | --- |
|  | **na podlagi pooblastila št. 1004-113/2015/45 z dne 7. 4. 2020**  **Maja Pogačar**  **v. d. generalnega direktorja**  **Direktorata za stvarno premoženje** |

